**OZNÁMENIE**

**o prijímaní žiadostí na predprimárne vzdelávanie
v materskej škole na školský rok 2019/2020**

 Riaditeľka Materskej školy Šťastná 26, informuje v zmysle § 59 ods. 3 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov a v súlade s § 3 ods. 2 vyhlášky MŠ SR č. 306/2008 Z. z. o materskej škole v znení vyhlášky č. 308/2009 Z. z. rodičov a verejnosť, že **ž i a d o s t i** o prijatie dieťaťa na výchovu a  vzdelávanie do materskej školy k  **septembru 2019 sa budú prijímať** (v prípade potreby aj vydávať) **v budove MŠ Šťastná 26, 821 05 Bratislava.**

**od 24.04. 2019 do 03.05. 2019 v čase od 13:30 hod. do 16:30 hod.**

**Žiadosť musí obsahovať: meno a priezvisko dieťaťa, dátum a miesto jeho narodenia, bydlisko a PSČ (podľa OP matky), meno, priezvisko a trvalé bydlisko matky, meno, priezvisko a trvalé bydlisko otca, telefónne kontakty na rodičov a adresu pre zaslanie rozhodnutia o prijatí alebo neprijatí dieťaťa.**

K žiadosti sa podľa § 3 ods. 1 vyhlášky prikladá **potvrdenie o spôsobilosti dieťaťa navštevovať materskú školu a absolvovaných povinných očkovaniach** od všeobecného lekára pre deti a dorast.

 **Písomné rozhodnutie o prijatí** **alebo neprijatí dieťaťa** do materskej školy **vydá** v súlade s § 5 ods. 14, písm. a) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov **riaditeľka do** **30. júna 2019.**

 Podľa § 59 ods. 2 zákona riaditeľka **prednostne prijíma deti, ktoré dovŕšili päť rokov veku** (k 01.09. 2019)**, deti s odloženou povinnou školskou dochádzkou (**ktoré v súčasnosti tunajšiu MŠ navštevujú) **a deti s dodatočne odloženou povinnou školskou dochádzkou.**

**Ostatné deti prijíma** **do výšky kapacity školy** **na základe podmienok dohodnutých so zriaďovateľom** (v zmysle § 1 ods. 2 zákona č. 369/1990 Zb. o obecnom zriadení v znení neskorších predpisov) **a prerokovaných v pedagogickej rade školy.**

**Dohodnuté podmienky prijímania:**

* deti, ktoré k 1.septembru 2019 dovŕšili 3 roky,
* deti, ktorých súrodenec navštevuje našu MŠ
* deti, ktoré spĺňajú základné hygienické požiadavky a samoobslužné činnosti (nemá plienky, fľašu, cumlík, samostatne sa naje lyžicou, napije z pohára, použije WC)

 **Forma a priebeh zápisu:**

* zápisu sa zúčastní rodič (zákonný zástupca) spolu s dieťaťom
* zákonný zástupca predloží na zápise vyplnenú žiadosť o prijatie dieťaťa do materskej školy spolu s lekárskym potvrdením
* platný občiansky preukaz zákonného zástupcu (k nahliadnutiu)
* rodný list dieťaťa (fotokópia)

V Bratislave, dňa 12.02.2019 Helena Fajtová

 riaditeľka MŠ